Nr. L 21/8 De Europæiske Fællesskabers Tidende 23. 1. 87 RÅDETS FORORDNING (EØF) Nr. 168/87 af 19. januar 1987 om ændring af forordning (EØF) nr. 2261/84 om almindelige regler for støtte til olivenolieproduktionen og til producentorganisationer RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning nr. 136/66/EØF af 22. september 1966 om oprettelse af en fælles markeds- ordning for fedtstoffer (), senest ændret ved forordning (EØF) nr. 1454/86 (?, særlig artikel 5, stk. 4, under henvisning til forslag fra Kommissionen, og ud fra følgende betragtninger : I henhold til artikel 13 i Rådets forordning (EØF) nr. 2261/84 ?), senest ændret ved forordning (EØF) nr. 3788/85 (%), kan der gives en midlertidig godkendelse til de møller, der ansøger herom i løbet af produktionsåret 1984/85 og 1985/86 ; erfaringen viser, at de pågældende medlemsstater ikke er i stand til at foretage den fore- skrevne kontrol inden for de fastsatte frister ; disse frister bør derfor forlænges ; medlemsstaterne skal, før de giver møllerne den endelige godkendelse, foretage visse kontrolforanstaltninger ; for at en mølle kan påbegynde sin virksomhed, bør det fastsæt- tes, at en midlertidig godkendelse gives for en begrænset periode, så snart ansøgningen er indgivet — UDSTEDT FØLGENDE FORORDNING : Artikel 1 Artikel 13, stk. 3, første afsnit, i forordning (EØF) nr. 2261/84 affattes således : »En midlertidig godkendelse kan gives til alle møller, der påbegynder deres virksomhed inden for rammerne af den i denne forordning regulerede producentstøtte- ordning. Godkendelsen gives, så snart der er indgivet en ansøgning, og på de i stk. 1 omhandlede betingel- ser. Gyldigheden af en midlertidig godkendelse udløber ved udgangen af det produktionsår, i hvilket den er givet. De midlertidige godkendelser, der er givet i løbet af produktionsårene 1984/85, 1985/86 og 1986/87, er dog gyldige indtil udgangen af produk- tionsåret 1986/87.« Artikel 2 ' Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. november 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. januar 1987. (') EFT nr. 172 af 30. 9. 1966, s. 3025/66. () EFT nr. L 133 af 21. 5. 1986, s. 11. ( EFT nr. L 208 af 3. 8. 1984, s. 3. () EFT nr. L 367 af 31. 12. 1985, s. 1. På Rådets vegne P. DE KEERSMAEKER Formand